Eesti Tarbekunsti- ja Disainimuuseumi tegevuse lõpetamine

Vastu võetud kultuuriministri 07.03.2024 määrusega nr 9

Määrus kehtestatakse Vabariigi Valitsuse seaduse § 43 lõike 3 alusel ning kooskõlas muuseumiseaduse ja Vabariigi Valitsuse 08.10.1996 määrusega nr 244 „Valitsusasutuste hallatavate riigiasutuste moodustamise ja ümberkorraldamise ning nende tegevuse lõpetamise korra kinnitamine”.

§ 1. Tegevuse lõpetamine
(1) Seoses vajaduse puudumisega osutada muuseumiteenust riigiasutuse tasandil lõpetatakse riigiasutuse Eesti Tarbekunsti- ja Disainimuuseum tegevus alates 01.06.2024 ning tegevuse lõpetava riigiasutuse ülesanded antakse üle riigi asutatavale Sihtasutusele Eesti Tarbekunsti- ja Disainimuuseum.
(2) Tegevuse lõpetava riigiasutuse kõrgemalseisev valitsusasutus on Kultuuriministeerium.
(3) Tegevuse lõpetava riigiasutuse nimi on Eesti Tarbekunsti- ja Disainimuuseum (registreeritud riigi- ja kohaliku omavalitsuse asutuste riiklikus registris registrikoodiga 70006932).
§ 2. Likvideerimiskomisjon
(1) Eesti Tarbekunsti- ja Disainimuuseumi tegevuse lõpetamiseks moodustatakse likvideerimiskomisjon järgmises koosseisus:
Kultuuriministeeriumi finantsosakonna eelarvejuht;
Kultuuriministeeriumi finantsosakonna varahaldusnõunik;
Kultuuriministeeriumi kultuuriväärtuste osakonna muuseuminõunik;
Kultuuriministeeriumi personalijuht;
Kultuuriministeeriumi õigus- ja haldusosakonna jurist;
Kultuuriministeeriumi õigus- ja haldusosakonna teabehalduse juht;
Riigi Tugiteenuste Keskuse Kultuuriministeeriumi valitsemisala talituse juhataja-pearaamatupidaja;
Eesti Tarbekunsti- ja Disainimuuseumi direktori asendaja;
Eesti Tarbekunsti- ja Disainimuuseumi peavarahoidja.

(2) Likvideerimiskomisjoni esimees on Kultuuriministeeriumi kultuuriväärtuste osakonna muuseuminõunik.
(3) Likvideerimiskomisjon alustab tööd 01.04.2024 ning lõpetab töö ja esitab tegevuse lõpetava riigiasutuse lõppbilansi 31.05.2024 seisuga, riigivara üleandmise-vastuvõtmise akti ja asjaajamise üleandmise-vastuvõtmise akti kultuuriministrile hiljemalt 15.06.2024. 
§ 3. Töölepingute üleminek
Eesti Tarbekunsti- ja Disainimuuseumi töötajate töölepingud lähevad 01.05.2024 muutumatul kujul üle Sihtasutusele Eesti Tarbekunsti- ja Disainimuuseum vastavalt võlaõigusseadusele. 
§ 4. Riigieelarve assigneeringute sulgemine
Eesti Tarbekunsti- ja Disainimuuseumi kasutamata jäänud riigieelarve assigneeringud suletakse 01.06.2024.
§ 5. Määruse kehtetuks tunnistamine
Kultuuriministri 08.07.2013 määrus nr 12 „Eesti Tarbekunsti- ja Disainimuuseumi põhimäärus” tunnistatakse kehtetuks.
§ 6. Määruse jõustumine
Käesoleva määruse § 5 jõustub 01.06.2024. 

Heidy Purga						
minister

Tarvi Pürn
spordi asekantsler kantsleri ülesannetes